Det er en bittersød komedie om to ældre mennesker, der møder hinanden på et plejehjem. De udveksler tanker om deres fortid og deres familier, alt imens de spiller kort. Men det, der skulle være en harmløs adspredelse, udvikler sig efterhånden til et både komisk og grotesk drama. Sådan lyder præsentationen af stykket Hvem Spiller ud, der lige nu kan opleves på Vendsyssel Teater i Hjørring. Og de to på scenen er Susanne Heinrich og Peter Schrøder, der også privat danner par. De to var mandag aften gæster hos Josefine Brader i Nordjylland Live. Se eller gense interviewet.
Mød ægteparret Susanne Heinrich og Peter Schrøder, der er teateraktuelle på Vendsyssel Teater med stykket Hvem Spiller Ud?